ประจำเดือนมาวันที่14/6ค่ะ มีอะไรกับเเฟนวันที่19/6 ไม่ได้ป้องกันค่ะเเต่หลั่งนอกวันนั้นปีะจำเดือนยังไม่หายดีด้วยค่ะมีเลือดประจำเดือนนิดหน่อย เเต่ก็กินยาคุมฉุกเฉินไปภายใน3ชั่วโมงหลังมีอะไรกัน วันที่22/6มีอะไรกับเเฟนเเต่ป้องกันค่ะ วันที่25/6มีเลือดออกมาจากช่องคลอดเยอะค่ะ จนวันนี้5วันเเล้วยังไม่หายดีเลยค่ะทั้งๆที่เพิ่งมีประจำเดือนได้ไม่นาน เเละวันนี้มีอาการปวดท้องน้อยข้างซ้ายด้วยค่ะ อยากทราบว่าจะอันตรายมั้ยคะ จะมีโอกาสท้องรึเปล่าคะ เลือดที่ออกจากช่องคลอดวันเเรกมีปริมาณเยอะจะเป็นอันตรายรึเปล่าคะ
สวัสดีค่ะ ยาคุมแบบฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนดหลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้โดยเลือดออกผิดปกติทางช่องคลอดจากยาคุมฉุกเฉินนั้น อาจออกคล้ายประจำเดือนได้ แต่ไม่ควรออกติดต่อกันเกิน 7 วันหากเลือดออกมากเกินกว่านี้ ปวดหน่วงท้องน้อยมาก อาจไม่ใช่จากผลข้างเคียงของยาอย่างเดียว ควรไปพบแพทย์เพื่อตรวจเพิ่มเติม หากใช้ยาอย่างถูกต้องโอกาสตั้งครรภ์มีได้น้อยแต่ยังมี และอาจเป็นเลือดจากภาวะแทรกซ้อนของการตั้งครรภ์ได้เช่นกัน จึงควรไปตรวจยืนยันการตั้งครรภ์ด้วย